b'\n_START_ARTICLE_\nJanez \xc4\x8cop (biolog)\n_START_SECTION_\n\xc5\xbdivljenje in delo\n_START_PARAGRAPH_\nPo diplomi na Prirodoslovno-matemati\xc4\x8dno-filozofski fakulteti v Ljubljani (1956) je postal 1957 raziskovalni svetnik na In\xc5\xa1titutu za gozdno in lesno gospodarstvo LRS. V strokovnem delu se je posvetil prou\xc4\x8devanju biologije lovne divjadi in razmerjem med divjadjo in gozdom, raziskoval pa je tudi vplive velikih zveri na populacijo srnjadi in jelenadi. Po letu 1970 pa je spremljal ponovno naselitev risa v Sloveniji.'